**Styrets årsrapport for 2022**

Styret i HIL Orientering har i 2022 hatt åtte styremøter. Møtene har blitt avholdt i Deep Ocean Arena og i o-hytta. Etter at valgte styreleder trakk seg fra vervet våren 2022 har det vært utfordrende for valgkomiteen å finne ny leder for 2022, nestleder har derfor fungert som både leder og nestleder/referent i hele resterende periode. Vi har deltatt kretsting for Rogaland orienteringskrets, terminlistemøte pr telefon for Nord-Rogaland og møte med Rogaland orienteringskrets vedrørende rekruttering og deltakelse på løp.

Økonomi

Økonomien i klubben var i 2022 god, med et positivt årsresultat. Det skyldes blant annet en gave fra Seglem, turorientering og sponsorinntekter til Stolpejakt. Det har vært tett økonomisk oppfølging av o-hytte-prosjektet, og klubben betalte ned lånet på O-hytta i begynnelsen av året.

Organisasjon

Styret anskaffet i 2021 Idrettens Office365, via Norges Idrettsforbund, og har jobbet videre med å ivareta digital lagring og organisering av klubbens dokumenter.

Styret har jobbet med å utarbeide et årshjul som skal ivareta oversikt over ulike faste arrangement og søknadsfrister. Det er behov for å jobbe videre med dette også i 2023.

Rekruttering

Medlemstallet har vært jevnt gjennom året og det er omtrent samme antall som ved utgangen av 2021, dvs 197 medlemmer mot 198 i 2021. Arbeidet med rekruttering er viktig, og klubben opplever jevnt tilsig av nye medlemmer året rundt. Faste treninger hver tirsdag, på faste plasser, er én av flere viktige aktiviteter for å holde barne- og ungdomsaktiviteten – og medlemstallet oppe.  Vi har i dag flere ungdommer som ar aktive som er trenere. De har tatt Trener-1 kurs og opparbeider seg god kompetanse på å trene barn og unge. Det er viktig at klubben jobber videre med å motivere ungdom til å bidra som trenere. Flere av de som er trenere i dag vil være ferdig på videregående til høsten og det er usikkert om de har mulighet til å bidra i samme grad som i dag.

**Varsling**

Klubben har mottatt en varslingssak på slutten av 2022. Denne vil bli håndtert i henhold til varslingsrutine i 2023.

**Takk til alle medlemmer!**

Styret vil takke alle medlemmene for alt arbeid som er lagt ned i 2022, og alle som har bidratt til at vi kan holde høy aktivitet i HIL Orientering. Det sportslige arbeidet holder et høyt nivå, med flere treningstilbud hver uke hele året. Kart og IT har mottatt det ferdigtegnede Djupadalen-kartet og jobbet med skolegårdskart, samt bidratt med tidtaking på KM mellom. Det ble lagt godt til rette for både breddeaktiviteter og treninger for utøvere som ønsker å utvikle seg. Turorientering og Stolpejakt har bidratt til orienteringsaktivitet utenom klubben. Etter to år med nedstenginger var det en glede å kunne arrangere Danmarks-tur igjen og det med hele 50 deltakere i 2022.

Styret takker med dette for tilliten fra årsmøtet 2021.

**Styret 2022:**

**Leder:**  **Grethe Paulsen Vie (2022) trakk seg som leder i mai 22**
**Nestleder/Sekretær:**  **Kari Anne Brynjelsen (2022) fungert som leder siden mai 22**
**Kasserer:**  **Sverre Bakkevig (2022)**
**Sportslig leder:**  **Joakim Bjelland (2022/2023)**

**Leder IT- og kart:**  **Madli Hjermann (2022/2023)**

**Tur-O:** **Nils Jarle Lindtner (2022/2023)**

**Varamedlem - leder av ungdomsutvalget.:**  **Selma Steinsvåg  (2021/2022).**

**Medlemskontingent  2022:**

Barn/Student 480,-    (950,-)

Voksne: 580,-    (1100,-)

Familie: 730,-    (1500,-)

(Total kontingent inkl. medlemskap i alliansen)

**Antall medlemmer 31.12.22: 197 (198)** (Tallene fra 2021 i parantes)

**Arrangerte løp: (Kretsløp/DM/Nasjonalt):**

Utvalg:

**Sportslig utvalg:**

Leder: Joakim H. Bjelland (2022/2023)

Medlem: Ingrid Eggen (2021/2022)

Medlem: Knut Steffen Kvala (2021/2022)

Medlem: Sara Hetland (2021/2022)

Medlem: Solfrid H. Thuestad (2021/2022)

Rekruttering: Grethe Paulsen Vie (2020/2021)

**Kart- og IT-utvalg:**

Leder: Madli Hjermann (2022/2023)

Medlem: Frode Nysted (2022/2023)

Medlem: Ivar Kvale (2021/2022)

**Turorienteringsutvalg:**
Leder: Dag Abel Sveen (2022/2023)
Medlem: Knut Bendik Kvala (2021/2022)
Medlem: Nils Jarle Lindtner (2022/2023)

Medlem: Frithjof Rachor (2022/2023)
Medlem: Vegard Engelsli (2021/2022)

**Djupadaltkomiteen:**
Medlem: Erik Utne Vie (2022/2023) trakk seg høsten 2022
Medlem: Anne Sætre (2021/2022)
Medlem: Ingeborg Samuelsberg (2021/2022)

**O-hytta:**

Leder: Torunn Våg (2022/2023)

Medlem: Oskar Våg (2022/2023)

Medlem: Eivind Nordskog (2021/2022)

Medlem: Erling Håvik (2021/2022)

Medlem: Ann Charlotte W. Kvala (2021/2022)

**Ungdomsrådet:**

Leder: Selma Steinsvåg (2021/2022)

Medlem: Sara Hetland (2021/2022)

Medlem: Victor Ringdal (2021/2022)

Medlem: Hanna Lindtner (2021/2022)

**Kontrollutvalg:**

Leder: Knut Steffen Kvala (2022/2023)

Medlem: Knut Bendik Kvala (2022/2023)

Vara: Marte Lysaker Engesli (2022/2023)

**Materialforvalter:** Erik Utne Vie (2022/2023)

**Valgkomite:**

Medlem: Sigleif Steinsvåg
Medlem: Helge Jørgensen

Medlem: Erik Utne Vie

**Årsrapport 2022 turorienteringsutvalget**

Leder: Dag Abel Sveen. Medlemmer: Knut Bendik Kvala, Fridtjof Rachor, Liv Grete Voll (siste år i utvalget), Nils Jarle Lindtner, Vegard Engesli (ny i utvalget).

Vi har fått hjelp av

* Ivar Kvale til ferdigstilling og innsending av kart
* Sverre Bakkevig med regnskap, distribusjon og stolpeinnhenting

Turorientering:

I 2022 minket salget av turorienteringskonvolutter (304 mot 352), og salg via nett minket også med ca 8000kr sammenlignet med 2021.

Postene var i 2022 plassert på 4 kart – Aksnesvatnet, Steinsfjellet, Vannverksveien og Tveitalifjellet. Det ble til sammen satt ut 60 poster, og det ble utarbeidet 3 grønne turer. De grønne turene var tilgjengelig for gratis nedlastning, men klubben ble etter søknad ikke tilkjent tilskudd fra NOF, bl.a. pga manglene rullestolmerke på kartene. Utsalgsstedene har i 2022 vært servicekiosken til COOP OBS, DNT, Turistinfo, samt Intersport og Lasse Sport i Haugesund. I tillegg har ulike bedrifter kjøpt mapper til sine ansatte. Turorienteringssesongen 2022 varte fra 01.04. til 01.11.

Stolpejakten:

Stolpejakten Karmøy og Haugesund ble gjennomført for femte året på rad i 2022, denne gang med 60 stolper satt ut på Vardafjell, Bakerøy, Aksnesvatnet og Bjørgene (Torvastad). Stolpene var ute fra mai til november.

Antall registrerte stolpejegere i 2022 var 1539 personer, en nedgang med 34% i forhold til 2021.

3 vinnere av premier fra Haugaland Kraft har blitt trukket ut.

Vi printet ut kartene i A4 format som ble fordelt på følgende steder:

* DnT Haugesund
* Servicesenter og bibliotek i Haugesund
* Inter sport, Haugesund
* Lasse sport, Haugesund

Dette er foreløpig siste år med stolpejakt, da Haugaland Kraft har sagt nei til videreføring av sponsoravtalen.

Karmøy kommune har støttet Stolpejakten med 30knok, mens Haugesund kommune diskvalifiserte Stolpejakten for støtte basert på denne retningslinjen: « Tilskuddet som benyttes til å betale kontingenter/årspriser/abonnement til tredjeparter, vil bli nedprioritert. Eksempelvis; apper eller kampanjer».

For Turorienteringsutvalget,

Dag Abel Sveen

**Årsrapport 2022 Kart og IT utvalget**

I 2022 bestod Kart og IT utvalget av Ivar Kvale, Frode Nysted og Madli Hjermann. Ivar har hatt ansvaret for kart, Frode Nysted har hatt ansvaret for IT og Madli har vært leder av utvalget.

# Kart

I 2022 ble det nytegnede kartet over Djupadalen ferdig. Kartet dekker 8 km2 og har en målestokk på 1:10 000 og følger standard ISOM2017. Vi fikk også tegnet skolegårdskart over Gard, Hauge og Solvang skoler i 2022. Skolegårdskartene er tilgjengelig på <https://skoleorientering.no/>. Vi tegnet også kart over Vibrandsøy i 2022.

IT

I 2022 har vi fornyet en 3 årig lisens av OCAD Orientering lisens. Vi har da 2 fulle OCAD lisenser (karttegning og løypelegging) i tillegg til 2 lisenser for løypelegging.

I 2022 har IT hjulpet med tidtaking på KM mellom. I tillegg sørget vi for resultatservice og ranking-føring for Nærløpskarusellen Nord-Rogaland, Høstkøppen og Nattsprintkøppen.

Haugesund 20.02.2023

Ivar Kvale, Frode Nysted og Madli Hjermann

**Årsrapport Sportslig utvalg 2022**

**Leder:** Joakim H. Bjelland

**Medlemmer:** Ingrid Eggen, Knut Steffen Kvala, Solfrid H. Thuestad og Sara Hetland

I mars var vi 50 stykker som reiste på treningssamling og løp i Danmark. Flott terreng, gode løyper og nydelig vær hadde vi.

Det var 10 stykker som reiste til Kongsberg på pinseløp.

Ellers har klubben vært representert i ulik grad ved mange løp som Fjord-O, Odda 2-dagars, NM ultralang, O-festivalen m.fl.

**Regionale og nasjonale konkurranser:**

Hovedløpet ble gjennomført i starten av august. Sandnes IL var årets arrangør. Haugesund IL Orientering stilte med to løpere: Emil Olsen Rachor og Sebastian Jørgensen. Her leverte Emil to solide løp og ble nr. 25 på kortdistansen, og nr. 26 på langdistansen.

Rogalandsrankingen: Det har vært arrangert 7 løp i rankingen i 2022.

Kretsmesterskap: KM sprint ble arrangert av Vindafjord. KM mellom ble arrangert av HIL.

De som har tatt KM-medaljer i år:

o Emil Westerlund Hokholt (H11-12): Sølv KM sprint

o Natanael Tolås (H13-14): sølv KM sprint

o Solfrid Thuestad (D50): bronse KM sprint

o Ivar Kvale (H60): gull KM mellom

o Sigved Gramstad (H70): gull KM mellom

o Miriam Sveen (D15-16): sølv KM mellom

o Ulrik Olsen Rachor (H11-12): sølv KM mellom

o Ann Charlotte Wall (B-åpen 17-): sølv KM mellom

o Sebastian Jørgensen (H13-14): bronse KM mellom

o Anders Kallevik (B-åpen 17-): bronse KM mellom

o Stein Jarle Helgeland (H60): bronse KM mellom

DM Vest – Vestlandsmesterskapet:

o Sigleif Steinsvåg (H40): Sølv DM mellom.

o Kristina Voll (D21): Sølv DM lang og i DM mellom.

o Selma Steinsvåg (D 17-18): Bronse DM mellom.

**Treninger:**

Vi har i løpet av året i utgangspunktet hatt to-deling på treningene:

· Rekruttene (2.-5.klasse) har trent hver tirsdag. I sommerhalvåret har de hatt base enten i

Haraldsvang eller ved Stemmen. I vinterhalvåret har de fast trening i DeepOcean Arena. Trenere

har vært Hanna Lindtner, Victor Ringdal, Selma Steinsvåg, Sara Hetland og Miriam Sveen.

· Ungdom (fra og med ROOTS-alder) og voksne har hatt to fellestreninger i uka. Trenere har

vært Selma Steinsvåg, Sara Hetland og Sigleif Steinsvåg på tirsdagene. Onsdagene har Grethe Vie organisert o-tekniske treninger, løpeturer i terreng og intervalltrening. Her har hun, og diverse foreldre vært med på å lede treningene.

o Sommerhalvåret:

§ Tirsdag: Klubbløp eller o-teknisk trening

§ Onsdag: Løpetrening i terreng

§ Torsdag: Bedriftsløp

o Vinterhalvåret:

§ Tirsdag: Løping og Basistrening fra/i DeepOcean Arena

§ Onsdag: O-teknisk, løpetur i terreng eller intervall fra DeepOcean Arena eller o-hytta. Disse treningene har av og til blitt kombinert med felles kveldsmat.

§ Ca. annenhver torsdag: løp i Nattsprintkøppen

Diverse aktivitet gjennom året:

· KM mellom, fra O-hytta. Løpsleder var Erik Utne Vie, og løpelegger Sigurd Paulsen Vie. 95 stykker var påmeldt, 28 fra HIL.

· Nærløpskarusellen: Har ikke hatt nærløpskarusell dette året. Vi har likevel deltatt på løp hos naboklubbene Torvastad, Sveio og Vindafjord, og regnet disse løpene med i egen klubbkarusell.

· Klubbløp: Løp med kort reisevei. Til sammen 15 løp i klubbkarusellen, der 10 av løpene var tellende.

· Høstkøppen: 4 løp i slutten av sesongen.

· Nattsprint: Syv løp i vintersesongen. Har fulgt samme lesten som de siste årene.

· Klubbmesterskap: Fra O-hytta. Vinnere var, fra samme familie(!), Filip og Ingrid Sveen.

**Utmerkelser 2022**

**Flest løp**

· D-16 : Ingrid Sveen

· H-16 : Sebastian Jørgensen

· D17- : Madli Hjermann

· H17- : Fridtjof Rachor

**Vinnere Nattsprintkarusellen 2021/2022**

· D-16 : Ingrid Sveen

· H-16 : Filip Sveen

· D17- : Madli Hjermann

· H17- : Sigleif Steinsvåg

**Vinnere av Klubbkarusellen 2021**

· Lang

o D: Madli Hjermann

o H: Sigleif Steinsvåg

· Mellom

o D: Solfrid Thuestad

o H: Ivar Kvale

· Kort

o D: Ingrid Sveen

o H: Hallvar Sætre Færevåg

**Vinnere av Høstkøppen 2022**

· D13- : Madli Hjermann

· H13- : Sigleif Steinsvåg

**Klubbmestere 2022**

· Dame: Ingrid Sveen

· Herre: Filip Sveen

**Årets rekrutt**

· Maria Dihn

**Årets voksne «nybegynner»** (voksen med stor fremgang)

· Joakim H. Bjelland

**Innsatspokalen** (ungdom)

· Emil Rachor

**Mesterskapspokalen 2022**

· Kristina Voll

**Vi har stilt opp på/hatt instruksjon på:**

· Vi arrangerte sommer-o-skole 10.-12.august. Ledere var fem ungdommer i alderen 15-18 år.

De planla og gjennomførte sommer-o-skolen. Det var introduksjon til kart (for nye), o-tekniske

øvelser, tur-orientering og forskjellige samarbeids/lag-øvelser.

· Opplegg fra O-hytta 4. september på friluftslivets dag.

Joakim H. Bjelland, Sportslig utvalg

**Årsrapport 2022   Orienteringshytta i Djupdalen**

Leder

Torunn Våg

Medlem

 Oskar Våg, Eivind Nordskog, Erling Håvik og Ann Charlott Kvala

Orienteringshytta brukes som utgangspunkt for orienteringsløp og trening Hytta er åpen med salg til turgåere søndager fra september og frem til påske. Hytta blir også leigt ut til barnehage, firma og privatpersoner. Det blir utført dugnadsarbeid i og rundt hytta ca hver 14 dag.

Aktiviteter

I 2022 var hytta åpen med salg  søndager. På kom deg ut dagen til turistforeningen  i januar, friluftslivs dag i september og 2. juledag var det meget godt besøk. Det har vært dugnad ute og inne i hytta annenhver onsdag.

Åpne barnehager har leigt hytta torsdager.

.

Det er satt opp liste over drift for 2022. Det er som alltid noen som trekker seg og nye som blir spurt og sier ja. Vi vil takke alle for innsatsen.

Det er mange tilfredse turgåere som besøker oss.

Vi går inn i et nytt år med  planer om vaffelsalg ut mai måned

Haugesund 27. februar 2022

Torunn Våg